Sewejarige seun verdrink in dam | Nuus24
Johannesburg – ‘n Sewejarige seun het in Mamatsha Dam by Ga Moleopo in Limpopo verdrink, het die polisie gesê.Lesetja Tebogo Tjale het saam met twee maats naby die dam gespeel toe die voorval gebeur het, het kapt. Moses Molepo in ‘n verklaring gesê.Tjale se maats het later besef hul vriend word vermis. Hulle het inwoners se hulp ontbied, wat toe die polisie in kennis gestel het. Tjale se lyk is later in die dam gevind.Die polisie het ‘n beroep op ouers gedoen om ten alle tye oor hul kinders toesig te hou.Volg Nuus24 op Twitter - SAPA